
1. Asjaolud  ja  menetluse  käik

Maa-amet esitas Narva Linnavalitsusele 17.01.2014.a. kirjaga nr 6-2-10/970 taotluse jätta riigi omandisse vastavalt lisatud asendiplaanile (piiriettepanek AT1401130032) Narva linna haldusterritooriumil (Kudruküla linnaosas, AÜ Gvozdika piirides) asuv maa-ala.
Riigi omandisse taotletakse hoonestamata maa maareformi seaduse § 31 lõike 1 punkti 8 alusel maareservina.

Taotletavale maale ei ole tänase päeva seisuga esitatud õigusvastaselt võõrandatud vara tagastamise- või kompenseerimise, ning ka ostueesõigusega erastamise avaldust.
Kuna taotletav maaüksus moodustub aiandusühistu Gvozdika reformimata üldmaast, siis lähtudes kehtivast Narva linna üldplaneeringu punktist 2.2.4.3 määratakse maa sihtotstarbeks sihtotstarbeta maa.

Taotletavale maaüksusele määrati Narva Linnavalitsuse 21.12.2015.a korraldusega nr 1376-k aadress  Õlelille tn 55.
2. Õiguslikud alused

2.1 Vabariigi Valitsuse 03.09.1996.a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt linnavalitsus määrab riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.            
2.2  Narva Linnavolikogu 24.01.2013 otsusega nr 3 kehtestatud Narva linna üldplaneering.      

3. Otsus 

3.1 Nõustuda Narva linnas asuva Õlelille tn 55 maaüksuse (piiriettepanek AT1401130032,  ligikaudne pindala 915 m2) riigi omandisse jätmisega;
3.2  Määrata Õlelille tn 55 maaüksusele sihtotstarbeks sihtotstarbeta maa (012; S).

4. Rakendussätted

4.1  Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

